Τζορτζ Μπάλντοκ

Ο Τζορτζ Μπάλντοκ (, Μπάκιγχαμ, 9 Μαρτίου 1993 – Γλυφάδα, 9 Οκτωβρίου 2024) ήταν Έλληνας και Άγγλος ποδοσφαιριστής, διεθνής με την Εθνική Ελλάδας.

 Σταδιοδρομία σε συλλόγους 
 Μίλτον Κέινς Ντονς 
Ο Μπάλντοκ ξεκίνησε την ποδοσφαιρική του σταδιοδρομία στην Μίλτον Κέινς Ντονς. Ο μεγάλος αδελφός του, Σαμ Μπάλντοκ, έπαιξε και αυτός για τον σύλλογο. 

Ο Μπάλντοκ έκανε το ντεμπούτο του με την πρώτη ομάδα της Μίλτον Κέινς στις 8 Μαΐου 2010, στην ισοπαλία με 0-0 εναντίον της Μπράιτον εντ Χόουβ Άλμπιον για την Λιγκ Ουάν, μπαίνοντας ως αλλαγή στη θέση του Ντάνιελ Πάουελ στο 81ο λεπτό. 

 2010-11 
Ο Μπάλντοκ έπαιξε τον πρώτο 90λεπτο αγώνα του για τον σύλλογο την τελευταία ημέρα της σεζόν 2010-11, σε έναν αγώνα της Λιγκ Ουάν εναντίον της Όλνταμ Αθλέτικ. 

 2011-12 
Στις 30 Οκτωβρίου 2011, εντάχθηκε στην Νορθάμπτον Τάουν με δανεισμό ενός μηνός. Τον Μάρτιο του 2012, εντάχθηκε με δανεισμό στην Τάμγουορθ, μαζί με τον συμπαίκτη του Τσάρλι Κόλινς. Έκανε το ντεμπούτο του στην ισοπαλία με 1-1 εναντίον της Γκέιτσεχεντ, όπου αγωνίστηκε σε όλη τη διάρκεια του αγώνα. 

 2012-13 
Στις 3 Μαΐου 2012 εντάχθηκε στην ισλανδική Ιθροταμπάνταλαγκ Βεστμανάεϊγια, με δανεισμό ενός μηνός. Έκανε το ντεμπούτο του για τον σύλλογο τρεις μέρες αργότερα, στον εναρκτήριο αγώνα της σεζόν 2012, στην εκτός έδρας ήττα με 2-1 εναντίον της Σέλφος. Ο Μπάλντοκ έλαβε ποινή ενός αγώνα στις 5 Ιουνίου, αφού συγκέντρωσε τέσσερις κίτρινες κάρτες στους έξι πρώτους αγώνες του. Σημείωσε το πρώτο του γκολ για την ομάδα στις 20 Ιουνίου, στη νίκη  με 3-1 επί της Κνάτσπιρνουντεϊλντ. Την επόμενη μέρα, ο σύλλογος ανακοίνωσε ότι η περίοδος δανεισμού του Μπάλντοκ είχε παραταθεί μέχρι τις 8 Αυγούστου, που σήμαινε ότι θα ήταν επιλέξιμος για την προκριματική φάση του Γιουρόπα Λιγκ. Στις 3 Ιουλίου έλαβε νέα ποινή ενός αγώνα, αφού έγινε ο πρώτος παίκτης της σεζόν στα ισλανδικά πρωταθλήματα που έφτασε το όριο των επτά κίτρινων καρτών σε αγώνες πρωταθλήματος και κυπέλλου. Παρ 'όλα αυτά, έκανε την πρώτη εμφάνισή του σε ευρωπαϊκή διοργάνωση δύο ημέρες αργότερα, αφού είχε επιλεγεί στο βασικό σχήμα στην ήττα με 0-1 εναντίον της ιρλανδικής Σεντ Πάτρικς Αθλέτικ, για τον πρώτο αγώνα της πρώτης προκριματικής φάσης του Γιουρόπα Λιγκ. 

Η Ιθροταμπάνταλαγκ ανακοίνωσε στις 9 Αυγούστου 2012 ότι η περίοδος δανεισμού του Μπάλντοκ είχε παραταθεί μέχρι το τέλος του μήνα. 

Μετά την επιστροφή του από τον δανεισμό στην Ιθροταμπάνταλαγκ, ο Μπάλντοκ εντάχθηκε για άλλη μία φορά με δανεισμό στην Τάμγουορθ της Νάσιοναλ Λιγκ. Υπέγραψε με την ομάδα μέχρι το τέλος του έτους, μαζί με τους συμπαίκτες του στη Ντονς, Τσάρλι Κόλινς και Τζόρνταν Άιβι-Γουάρντ. Ο Μπάλντοκ σημείωσε το πρώτο γκολ για την Τάμγουορθ εναντίον της Γουόκινγκ ΦΚ, σε μία νίκη με 3-2. Στις 19 Δεκεμβρίου 2012, σκόραρε δύο φορές για την Τάμγουορθ, καθώς κέρδισε την Κόρμπι Τάουν με 4-2, στο δεύτερο γύρο του Τσάλεντζ Τρόφι. 

2014-15
Ο Μπάλντοκ αγωνίστηκε αρκετές φορές για την Μίλτον Κέινς Ντονς στο πρώτο μισό της σεζόν 2014-15, μεταξύ των οποίων και στη νίκη με 4-0 επί της Μάντσεστερ Γιουνάιτεντ στον δεύτερο γύρο του Λιγκ Καπ, στις 26 Αυγούστου 2015. 

Στις 12 Φεβρουαρίου 2015 ο Μπάλντοκ εντάχθηκε με δανεισμό μέχρι το τέλος της σεζόν 2014-15 με την Όξφορντ Γιουνάιτεντ της Λιγκ Του. Έπαιξε σε 12 αγώνες για την ομάδα, σημειώνοντας ένα γκολ στην ισοπαλία με 1-1 εναντίον της Μόρκαμπ ΦΚ. 

2015-16
Ο Μπάλντοκ επέστρεψε στην Όξφορντ Γιουνάιτεντ με μονοετή δανεισμό στις 30 Ιουνίου 2015. Κατά τη διάρκεια του δανεισμού του, καθιερώθηκε ως μέρος της ομάδας. Συμπεριλήφθηκε στην Ομάδα της Χρονιάς 2015-16 της Λιγκ Του, για τις εμφανίσεις του με την Όξφορντ. 

Στις 28 Ιανουαρίου 2016, αφού εντυπωσίασε κατά τη διάρκεια του δανεισμού του με την Όξφορντ, η Μίλτον Κέινς Ντονς ανακοίνωσε ότι ο Μπάλντοκ είχε ανακληθεί. 

Στις 3 Μαΐου 2016, έχοντας κερδίσει θέση βασικού παίκτη, ο Μπάλντοκ ονομάστηκε Νέος Παίκτης της Χρονιάς 2015-16 στα βραβεία του συλλόγου στο τέλος της σεζόν. 

 2016-17 
Στις 29 Ιουλίου 2016 ο Μπάλντοκ υπέγραψε την προέκταση του συμβολαίου του με την Μίλτον Κέινς Ντονς, κρατώντας τον στην ομάδα μέχρι το καλοκαίρι του 2018. Στις 26 Νοεμβρίου του 2016, έκανε την 100η εμφάνισή του για την ομάδα, στην εκτός έδρας νίκη με 1-2 επί της Κόβεντρι Σίτι. 

 Σέφιλντ Γιουνάιτεντ 
Στις 13 Ιουνίου 2017 ο Μπάλντοκ επανενώθηκε με τον πρώην προπονητή της Όξφορντ, Κρις Γουάιλντερ, όταν εντάχθηκε στην προσφάτως προβιβασμένη στην Τσάμπιονσιπ Σέφιλντ Γιουνάιτεντ, με τριετές συμβόλαιο. Στις 28 Απριλίου 2019, ο Μπάλντοκ είδε τις «Λεπίδες» να κερδίζουν την άνοδο στην Πρέμιερ Λιγκ, μετά από 12 χρόνια απουσίας. Στις 16 Μαϊου 2024, μετά από μια «Επταετία» η Σέφιλντ Γιουνάιτεντ ανακοίνωσε την αποχώρησή του Τζορτζ Μπάλντοκ.

 Παναθηναϊκός 
Στις 29 Μαΐου του 2024, ανακοινώθηκε επίσημα από τον Παναθηναϊκό με τριετές συμβόλαιο.

 Εθνική ομάδα 
Ο Μπάλντοκ αγωνιζόταν για την Εθνική Ελλάδας, καθώς η μία του γιαγιά ήταν ελληνικής καταγωγής, κι έτσι επέλεξε την Εθνική Ελλάδας αντί της Εθνικής Αγγλίας. Είχε αναφερθεί πως ο προπονητής της Ελλάδας, Τζον Φαντ Σχιπ, ήθελε να τον καλέσει στην ομάδα το 2020. Τελικά, στις 27 Μαΐου 2022, ο Μπάλντοκ κλήθηκε για πρώτη φορά στην εθνική ομάδα, από τον προπονητή Γκουστάβο Πογέτ, για τους αγώνες εναντίον των Βορείου Ιρλανδίας, Κοσσυφοπεδίου και Κύπρου για το Πρωτάθλημα Εθνών ΟΥΕΦΑ 2022-23 από τις 2 έως τις 12 Ιουνίου 2022. Είχε αποκτήσει την ελληνική υπηκοότητα λίγες μέρες νωρίτερα.

 Προσωπική ζωή και θάνατος 
Ο μεγαλύτερος αδερφός του, Σαμ Μπάλντοκ, είναι επίσης επαγγελματίας ποδοσφαιριστής και αυτή τη στιγμή παίζει στην Όξφορντ Γιουνάιτεντ, όπου ο άλλος μεγαλύτερος αδερφός του, Τζέιμς, είναι ιατρός του συλλόγου. 

Ήταν παντρεμένος και πατέρας ενός ανήλικου τέκνου.

Ο Μπάλντοκ βρέθηκε νεκρός στη πισίνα του σπιτιού του στη Γλυφάδα στις 9 Οκτωβρίου 2024, σε ηλικία 31 ετών. Η αιτία θανάτου του ήταν πνιγμός εντός του νερού, σύμφωνα με τη νεκροτομή που πραγματοποιήθηκε.

Την επομένη του θανάτου του, η Εθνική Ελλάδας αγωνίστηκε στο Στάδιο Γουέμπλεϊ εναντίον της Αγγλίας, για το Πρωτάθλημα Εθνών ΟΥΕΦΑ. Στον αγώνα, οι παίκτες και των δύο ομάδων αγωνίστηκαν με μαύρα περιβραχιόνια και τήρησαν ενός λεπτού σιγή εις μνήμην του. Η Ελλάδα πέτυχε μία ιστορική νίκη με 1-2, την οποία αφιέρωσε στον Μπάλντοκ.

 Διακρίσεις 
Σέφιλντ Γιουνάιτεντ 

 Τσάμπιονσιπ 2η θέση: 2018-19

Ατομικές 
 Μίλτον Κέινς Ντονς - Παίκτης Ακαδημιών της Χρονιάς: 2010-11 
 Μίλτον Κέινς Ντονς - Νέος Παίκτης της Χρονιάς: 2015-16 
 PFA Ομάδα της Χρονιάς: Λιγκ Του 2015-16 

Παραπομπές

 Εξωτερικοί σύνδεσμοι 


 Προφίλ στον επίσημο ιστότπο της ΜΚ Ντονς 

Κατηγορία:Έλληνες ποδοσφαιριστές
Κατηγορία:Άγγλοι ποδοσφαιριστές
Κατηγορία:Άγγλοι ελληνικής καταγωγής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Μίλτον Κέινς Ντoνς ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Νορθάμπτον Τάουν
Κατηγορία:Ποδοσφαιριστές Τάμγουορθ ΦΚ
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Ποδοσφαιριστές Ιθροταμπάνταλαγκ Βεστμάναεϊγια
Κατηγορία:Ποδοσφαιριστές Πρωταθλήματος Ισλανδίας
Κατηγορία:Άγγλοι ποδοσφαιριστές στο εξωτερικό
Κατηγορία:Ποδοσφαιριστές Όξφορντ Γιουνάιτεντ ΦΚ
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας